bavarian-nlp/barwiki-20250901 huggingface dataset:
Oberprex

Oberprex is a Ortstei vo Regnitzlosau im obafränkischn Landkroas Hof. Er werd aa „Moschig“ (Mooschich ausgsprochn) gnennt.
Geografie.
Oberprex liegt im Ostn vom Regnitzlosauer Gmoagebiet. Nördli liegts Nochboadoaf Kirchbrünnlein, im Sidn Dobeneck und im Nordwestn Prex. Es grenzt im Ostn an de Tschechische Republik.
Gschicht.
Am 1. Jenna 1972 is Oberprex ois Tei vo da Gmoa Prex im Zug vo da bayerischn Gmoagebietsreform in Regnitzlosau eihgliedat worn.
Osseck am Wald

Osseck am Wald (amtli: Osseck a.Wald) is a Ortstei vo da Gmoa Regnitzlosau im Landkroas Hof. Zua Untascheidung vom gleichnomign Hofa Stodtei trogta an Zuasotz "am Wald".
Geografie.
Osseck liegt im Westn vom Regnitzlosaua Gmoagebiet und grenzt im Sidn ons Rehaua Stodgebiet.
Nördli liegt da Ortstei Klötzlamühle, östli Raitschin und westli Draisendorf.
Gschicht.
Da Ort is im Joar 1376 easchtmois urkundli eawähnt. 1822 is Osseck bei oam Brond weitgehnd vanicht worn.
Am 1. Jenna 1972 is Osseck, des bis dohi zua Gmoa Draisendorf gheat hod, im Zug vo da Gmoagebietsreform in Bayern in de Gmoa Regnitzlosau eihgliedat worn.
2006 is a umfongreiche Doafeaneiarung duachgfiaht worn.
Hof an der Steinach

Hof an der Steinach (amtli: Hof a.d.Steinach) is a Ortstei vo da Gmoa Mitwitz im Landkroas Kronach in Obafrankn. Hof woar a Tei vo da ehemolign Gmoa Hofsteinach, de aus de Ortstei Steinach an der Steinach und Hof an der Steinach bstondn hod. Bnennt is da Ort nochm Fluss Steinach. Übaschwemmunga san monchmoi zwomoi jährli zu eawoartn, Bebauungsaktiona zua Vahindarung san geplant.
Gschicht.
Am 1. Jenna 1970 hom de Gmoana Hof an der Steinach und Steinach an der Steinach de neie Gmoa Hofsteinach im Landkroas Coburg buidt.
Am 1. Jenna 1974 is de Gmoa Hofsteinach aufglest und in an Moakt Mitwitz im Landkroas Kronach eihgliedat worn.
Hofsteinach

Hofsteinach woar a Gmoa im Landkroas Coburg, Obafrankn, Bayern.
De Gmoa Hofsteinach is am 1. Jenna 1970 duachn Zammschluss vo de bis dohi sejbstständign Gmoana Hof an der Steinach (offiziej: "Hof a.d.Steinach)" und Steinach an der Steinach (offiziej: "Steinach a.d.Steinach") entstondn.
Am 1. Jenna 1974 is de Gmoa aufglest und in an Moakt Mitwitz (Landkroas Kronach) eihgliedat worn.
Steinach an der Steinach

Steinach an der Steinach (amtli: Steinach a.d.Steinach) is a Ortstei vo da Gmoa Mitwitz im Landkroas Kronach.
Steinach woar a Tei vo da ehemolign Gmoa Hofsteinach, de aus de Ortstei Steinach an der Steinach und Hof an der Steinach bstondn hod. Bnennt is da Ort nochm Fluss Steinach. Übaschwemmunga san monchmoi zwoamoi jährli zu eawoartn, Bebauungsaktiona zua Vahindarung san geplant.
Gschicht.
Am 1. Jenna 1970 hom de Gmoana Steinach an der Steinach und Hof an der Steinach de neie Gmoa Hofsteinach im Landkroas Coburg buidt.
Am 1. Jenna 1974 is de Gmoa Hofsteinach aufglest und in an Moakt Mitwitz im Landkroas Kronach eihggliedat worn.
Wilhelmsthal

Wilhelmsthal is a Gmoa im obafränkischn Landkroas Kronach.
Geografie.
Geografische Log.
De Gmoa Wilhelmsthal liegt im Natuapark Frankenwald. Duachs Gmoagebiet fliaßn de Grümpel und die Kremnitz. Diese Bäch buidn beim Zammtreffn in da Nechn vo da Fehnenschneidmui (sidli vo Wilhelmsthal) an Fluss Kronach.
Eihgmoanunga.
Am 1. Mai 1978 san de Gmoana Effelter, Hesselbach, Lahm und Steinberg sowia Tei vo da aufglestn Gmoa Neufang eihgliedat worn.
In de aufgleste Gmoa Steinberg san zuvoa Eibenberg am 1. Jenna 1975, Gifting am 1. Jenna 1977 und Roßlach am 1. Jenna 1978 eihgmoant worn.
Hesselbach (Wilhelmsthal)

Hesselbach is a Ortstei vo da Gmoa Wilhelmsthal im obafränkischn Landgreis Kronach.
Geografie.
Da Ort is umgem vo de Orte Lahm (Nordn), Grümpelmühle (Nordostn), Wilhelmsthal (Sidn) und Geschwend (Nordwestn).
Gschicht.
Hesselbach is 1338 easchtmois urkundli eawähnt. Am 1. Mai 1978 is de voamois sejbstständige Gmoa in de Gmoa Wilhelmsthal eihgliedat worn. 
Infrastruktua.
Da Ort liegt an da Stootsstroß 2200, de vo Tschirn noch Kronach fiaht.
Hofgut (Schöllkrippen)

Hofgut woar bis 1811 a sejbstständiger Ort im heitign Landkroas Aschaffenburg im bayerischn Spessart. Heit is da Ort mid Schöllkrippen baulich vawochsn und da Noma voiständig vaschwundn. Hofgut liegt an da heitign Stootsstroß 2305 zwischn Schöllkrippen und Großlaudenbach, etwa duat wo da Westerbach in de Kahl mindt. Da Ort hod zum Zeidpunkt vo da Zammlegung mid Schöllkrippen uma 200 Eihwohna ghod.
Wendelsgraben

Da Wendelsgraben is a linka, periodischa Zuafluss vom Aubach im Landkroas Miltenberg im bayerischn Spessart.
Geografie.
Valauf.
Da "Wendelsgraben" entspringt im Woidgebiet vo da "Wendelshöhe", östli vo Streit. Er valafft in östliche Richtung, valosstn Woid und untaqueat de "Stootsstroß 2442". Zwischn da "Braunwarthsmui" und Eschau mindt da Wendelsgraben in an "Aubach".
Brunnenweggraben

Da Brunnenweggraben is a linka Zuafluss vom Aubach im Landkroas Miltenberg im bayerischn Spessart.
Geografie.
Valauf.
Da "Brunnenweggraben" entspringtm "Kühbrunna" östli vo Mönchberg im "Brunnwegstoi" zwischn am "Geiersbeag" (511 m) und "Querbeag" (471 m). Er valafft in westliche Richtung noch Mönchberg, wo er am "Spessartbod" in a Varoahrung fliaßt. De fiaht duachn historischn Ortskern. Er valosst de Varoahrung am westlichn Rond vo Mönchberg und knickt noch Nordwestn ob. An da "Wolzmui" mindt da Brunnenweggraben in an "Aubach".
Aubach (Elsava)

Da Aubach is a linka Zuafluss vo da Elsava im Landkroas Miltenberg im bayerischn Spessart.
Geografie.
Valauf.
Da "Aubach" entspringt in oam Weiher in Wildensee untahoib vom Hundsrückkopf (478 m). Duat werds Wossa in a Wossatretbeckn gleit. Da Aubach duachfliaßt vom "Hof Wildensee" bis zua "Waldmui" des Natuaschutzgebiet Aubachtoi bei Wildensee. Teiweis werd da Boch duat vo da Kreisstroß 26 begleit. Bei Eschau untaqueat da Aubach de Stootsstroß 2308 und mindt vo links in de Elsava.
Natuaschutzgebiet Aubachtoi bei Wildensee.
Des uma 63 Hektar grouße Natuaschutzgebiet "Aubachtoi bei Wildensee" is 1991 ausgwiesn worn. Es liegt im umarah 7,5 km longa Obschnitt vom oban Aubach östli vo Eschau, begleit vo da Kreisstroß "MIL 26". Schutzzui is da Eahoit bzw. de Wiedaheastejung vom Aubachtoi, os a repräsentativs Bochbiotop, mid oana bedeitendn Population an Bochneinaugn und Groppn.
Hirschbach (Morsbach)

Da Hirschbach is a linka Zuafluss vom Morsbach im Landkroas Aschaffenburg im bayerischn Spessart.
Geografie.
Valauf.
Da "Hirschbach" entspringt in oam Toi zwischn Grünmorsbach und Klingerhof. Er fliaßt in sidöstliche Richtung noch Straßbessenbach. Duat mindt er varoaht in an "Morsbach".
Morsbach (Bessenbach)

Da Morsbach is a linka Zuafluss vom Bessenbach im Landkroas Aschaffenburg im bayerischn Spessart.
Geografie.
Valauf.
Da "Morsbach" entspringt am östlichn Ortsrond vo Grünmorsbach. Er nimmtn Birkbach auf und fliaßt in östliche Richtung. Am Spoatplotz mindt da vo Dörrmorsbach kummande gleichnomige Boch. In Straßbessenbach fliaßt da Morsbach in da Ortsmittn in an "Bessenbach".
Birkbach (Morsbach)

Da Birkbach is a rechta Zuafluss vom Morsbach im Landkroas Aschaffenburg im bayerischn Spessart.
Geografie.
Valauf.
Da "Birkbach" entspringt zwischn Gailbach und Grünmorsbach am "Kaiselsbeag". Er valafft in nordöstliche Richtung und mindt in oam vasumpftn Gebiet östli vo Grünmorsbach in an "Morsbach".
Schäfersbach

Da Schäfersbach is a rechta Zuafluss vom Michelbach im Landkroas Aschaffenburg im bayerischn Spessart.
Geografie.
Valauf.
Da "Schäfersbach" entspringt im "Schäfersbrunna" am "Sommerbeag" (379 m), sidli vo Waldaschaff. Er fliaßt in westliche Richtung noch Waldmichelbach, wo er in an "Michelbach" mindt.
Waldmichelbach

Waldmichelbach is a Ortstei vo da Gmoa Bessenbach im Landkroas Aschaffenburg in Bayern.
Geografie.
Da Weiler hod 34 Eihwohna und bsteht aus meahran getrenntn Haisagruppn. Er liegt auf da Gemarkung vo Keilberg auf . In da Nechn vo Waldmichelbach entspringt da Michelbach, der in Keilberg in an Bessenbach mindt.
Ned zu vawechsln is da Ort midm nomansähnlichn Wald-Michelbach, oam Ortstei vo da Gmoa Wald-Michelbach im hessischn Landkroas Kreis Bergstraße.
Michelbach (Bessenbach)

Da Michelbach is a rechta Zuafluss vom Bessenbach im Landkroas Aschaffenburg im bayerischn Spessart.
Geografie.
Valauf.
Da "Michelbach" entspringt sidöstli vo Waldmichelbach, oam Weiler, der zua Gmoa Bessenbach gheat. De Quejn befindn se am ois Natuadenkmoi ausgwiesna Waldmichelbacha See. Da Michelbach duachfliaßt Waldmichelbach in nordwestliche Richtung, wo iam da Schäfersbach vo rechts zuamindt. In Keilberg untaqueata de Stootsstroß 2307 und fliaßt in an "Bessenbach".
Auerbach (Bessenbach)

Da Auerbach is a rechta Zuafluss vom Bessenbach im Landkroas Aschaffenburg im bayerischn Spessart.
Geografie.
Valauf.
Da "Auerbach" entspringt am "Birkenbeag" (418 m), sidli vo Waldaschaff und fliaßt duachn "Keilberga Wiesngrund" Richtung Nordwestn noch Keilberg. Duat mindta varoaht aufm Glände vo da SAF-HOLLAND GmbH in an "Bessenbach".
Keilberg (Bessenbach)

Keilberg is a Ortstei vo da Gmoa Bessenbach mid 2152 Eihwohna (Stond: 2010) im Voaspessart, 15 Kilometa vo Aschaffenburg und 65 Kilometa vo Frankfurt am Main entfeant. De Gmoa gheat zum Landkroas Aschaffenburg. Bekonnte Eazeignisse san de Achsn vo da "Sauer Achsen Fabrik" (SAF-HOLLAND GmbH), de zwoagreßte in Eiropa.
Log.
Keilberg liegt direkt am Autobohnonschluss Bessenbach-Waldaschaff vo da A 3. Da nechste ICE Hoit is in Aschaffenburg, da nechste Bohnhof in Hösbach-Bahnhof. Duachn Ort fiaht de Stootsstroß 2307. Da topografisch hechste Punkt vo da Doafgemarkung is da Gipfe vom Salzbuckl, sidöstli vom Ort mid , da niedrigste liegt an da Aschaff östli vo Hösbach-Bahnhof auf .
Gschicht.
Auf da heitign Gemarkung vo Keilberg hod se bis ins 17. Joarhundad da sejbstständige Ort "Mittelbessenbach" befundn. Er is in da Nechn vo da Mindung vom Michelbach in an Bessenbach gleng. Midm Ausbau vo Keilberg seit 1659 undm baulichn Zammwochsn vo de beidn Orte, is da Noma Mittelbessenbach vaschwundn.
Am 1. Juli 1862 is des Bezirksomt Aschaffenburg buidt worn, auf dessn Vawoitungsgebiet Keilberg gleng is.
Keilberg woar seit 1939 oane vo de 33 Gmoana im Oidkroas Aschaffenburg. Diesa hod se am 1. Juli 1972 midm Landkroas Alzenau in Unterfranken zum neien Landkroas Aschaffenburg zammgschlossn.
Am 1. Jenna 1972 is de bis dohi sejbstständige Gmoa Keilberg in de neie Gmoa Bessenbach eihgliedat worn.
Sengswiadigkeitn.
Nem am historischn Ortskern "Schmelzenbeag" mid sein typischn vawinkltn Gossn und de typischn Spessarthaisa is voa oim de katholische Kirch "St.Georg" aufm Jörgenbeag z nenna. Am Fauß vom Jörgenbeag findt se da Pestbuidstock aus da Zeid vo de groußn Pestplogn.
Persenlichkeitn.
Oane da bekonntastn Persenlichkeitn vo Keilberg is da 1982 vastormne und aufm Keilberga Friedhof begrome Mola Christian Schad.
Bessenbach (Fluss)

Da Bessenbach is a linka Zuafluss vo da Aschaff in de Landkroas Miltenberg und Aschaffenburg im Spessart in Untafrankn. Er entspringt owahoib vo Oberbessenbach ois Kirschlingsbach.
Noma.
Da Noma entstommt'm oidhochdeitschn Woat "bach" undm Personanoma "Basso" oda "Bessa". Da Boch hod da Gmoa Bessenbach, duach de ea fliaßt, iahn Noma gem.
Geografie.
Valauf.
Da "Kirschlingsbach" entspringt owahoib vo Oberbessenbach am Noadwesthong vo da Hohen Wart (433 m). Noch uma oan Kilometa Fliaßstreckn trogt'a an Noma "Bessenbach". Diesa duachfliaßt de Ortschoftn Ober- und Straßbessenbach. Duat mindt iahm sei greßta Zuafluss, da Morsbach vo links zua. In Keilberg werd'a unta de Weakshoin vo da SAF-HOLLAND GmbH hinduach gleit. Neadli vom Ort fliaßta on da A 3 Onschlussstej "Bessenbach/Waldaschaff" in de "Aschaff".
Geiersbach (Bessenbach)

Da Geiersbach is a linka Zuafluss vom Bessenbach im Landkroas Aschaffenburg im bayerischn Spessart.
Geografie.
Valauf.
Da "Geiersbach" entspringt zwischn Winzenhohl und Keilberg am "Geiersberg" (256 m). Er valafft in östliche Richtung. In Keilberg mindta in an "Bessenbach".
Heerbach (Aschaff)

Da Heerbach is a periodischa rechta Zuafluss vo da Aschaff im Landkroas Aschaffenburg im bayerischn Spessart.
Geografie.
Valaff.
Da "Heerbach" entspringd im Woid om Sidwesthong vom houchn "Hocknbuckl" af Bessenbacha Gemarkung, zwischn Steiger im Noadwestn und Waldaschaff etwos näha im Sidostn. Ea fliaßd in sidwestliche Richtung und mindd, nochdem ea a Gweabegebiet nem dea dieses easchließnde Stroß "Am Heerbach" duachzong hod, om noadwestlichn Gemarkungsrond vo Waldaschaff, ois dean easchda Zuafluss in de Aschaff.
Rohrbach (Schwarzbach)

Da Rohrbach is a rechta Zuafluss vom Schwarzbach im Landkroas Aschaffenburg im bayerischn Spessart.
Geografie.
Valauf.
Da "Rohrbach" entspringt sidli vo Jakobsthal im Woid, am Sidhong vom "Klaffenbuchkopf" on da neadlichn Eselshöhe. Er valafft in sidliche Richtung noch Hain im Spessart. Duat mindt a in an "Schwarzbach".
Hain im Spessart

Hain im Spessart is a Ortstei vo da Gmoa Laufach im Landkroas Aschaffenburg. Da Ort hod 1199 Eihwohna (Stond 2009).
Geografie.
Hain im Spessart liegt an da Bundesstroß 26 zwischn Laufach und Rothenbuch. De Gemarkung is im Ostn und Sidn vom gmoafreien Gebiet Forst Hain im Spessart umgem. Sidli vom Ort valafft de Trasse vo da Main-Spessart-Bahn. Hain liegt auf oana Hechn zwischn 200 m im Toi und 502 m auf de Spessartbeag.
Gschicht.
Am 1. Juli 1862 is des Bezirksomt Aschaffenburg buidt worn, auf dessn Vawoitungsgebiet Hain gleng is. 
Hain woar 1939 oane vo de 33 Gmoana im Oidkroas Aschaffenburg. Diesa hod se am 1. Juli 1972 midm Landkroas Alzenau in Unterfranken zum neien Landkroas Aschaffenburg zammgschlossn.
Im Rohma vo da Gmoagebietsreform is de Gmoa Hain im Spessart am 1. Mai 1978 a Ortstei vo Laufach worn.
Kirch.
Uma 1779 hod ma a eigane Kirch baut, dem Hl. Johannes dem Täufer gweiht. Bis 1810 is olladings in Laufach weitahi tauft, gheirat und beeadigt worn. Mitte Oktoba 1976 hod da Obriss ogfonga. 1970 is de neie St. Johanneskirch earicht worn.
Ob 1842 woar Hain Kgl. Bayerische Poststation.
Erlenbach (Sailaufbach)

Da Erlenbach is a rechta Zuafluss vom Sailaufbach im Landkroas Aschaffenburg im Spessart in Untafrankn.
Geografie.
Valauf.
Da "Erlenbach" entspringt westli vo Sailauf am "Sämenhof". Er duachfliaßt oanige Weiher und mindt in Untersailauf in an "Sailaufbach".
Unterer Hösbach

Da Untere Hösbach is a rechta Zuafluss vom Hösbach im untafränkischn Landkroas Aschaffenburg.
Geografie.
Valauf.
Da "Untere Hösbach" entspringt nördli vo Unterafferbach. Er fliaßt in sidöstliche Richtung noch Hösbach. Am neadlichn Ortsrond mindta in an "Hösbach".
Etzbach (Schwarzbach)

Da Etzbach is a linka Zuafluss vom Schwarzbach im Landkroas Aschaffenburg im bayerischn Spessart.
Geografie.
Valauf.
Da "Etzbach" entspringt sidestli vo Hain im Spessart und westli vom "Metzbeag". Ea valafft in neadliche Richtung und untaqueat de Spessartrampe. Estli vo Hain mindt'a in an "Schwarzbach".
Kleiner Kirrbach

Da Kleine Kirrbach is a linka Zuafluss vom Beibuschbach im Landkroas Aschaffenburg im bayerischn Spessart.
Geografie.
Valauf.
Da Kleine Kirrbach entspringt noadwestli vom "Lindenbeag" (402 m). Er valafft in sidwestliche Richtung noch Laufach. Duat mindt da Kleine Kirrbach varoaht in an "Beibuschbach".
Wenighösbach

Wenighösbach is a Ortstei vom Moakt Hösbach im Landkroas Aschaffenburg in Unteafrankn, Bayern.
Geografie.
Wenighösbach liegt nördli vom Kernort am an Ort duachfliaßandn Hösbach und hod 982 Eihwohna . Da topografisch hechste Punkt vo da Doafgemarkung befindt se nordwestli vom Ort mid , da niedrigste liegt am Hösbach auf .
Gschicht.
Am 1. Juli 1862 is des Bezirksomt Aschaffenburg buidt worn, auf dessn Vawoitungsgebiet Wenighösbach gleng is.
Wenighösbach woar 1939 oane vo de 33 Gmoana im Oidkroas Aschaffenburg. Diesa hod se am 1. Juli 1972 midm Landkroas Alzenau in Unterfranken zum neuen Landkroas Aschaffenburg zammgschlossn.
De Pforrkirch St. Barbara is am 28. Septemba 1930 eihgweiht worn. Am 1. Jenna 1972 is Wenighösbach noch Hösbach eihgmoant word und hod domid sei politische Sejbstständigkeit aufgem.
Hösbach (Fluss)

Da Hösbach (historisch: Altseebach) is a guat 5 km longa rechta Zuafluss vo da Aschaff aufm Gebiet vom Moakt Hösbach im unterfränkischn Landkroas Aschaffenburg.
Noma.
Da Noma "Hösbach" setzt se aus de middlhochdeitschn Weata "hôst" (hechsta) und "bach" zamm. Se beziang se woi aufs Quejgebiet. Da Hösbach hod de Orte Hösbach und Wenighösbach ihre Noma gem.
Geografie.
Valauf.
Da "Hösbach" entspringt in oam Woidgebiet zwischn Wenighösbach undm nordwestli davo glengna Mömbrisa Ortstei Daxberg nohe vo da Gmoagrenz. Er fliaßt znächst sidöstli, duachqueat eascht Wenighösbach, ob wo ihn de "Kreisstroß 10" begleit und wo iam vo links de "Weingrube" zualafft. Weita taiobwärts trennta donn Münchhof am linkn Ufa vo oam länglichn Teich am rechtn, um se dahinta noch hoim Lauf oimähli noch Sidsidwestn zu keahrn.
Boid eareichta dabei de Gebaide vo oana Ziegelei in da Aue voam Haptort Hösbach, hinta ihr mindt vo rechts da Untere Hösbach und boid drauf vo dersejbn Seitn sei greßta Zuafluss Afferbach, der vo Oberafferbach heakummt und dessn Gsomtläng de seine etwos übatrifft. Hier laffta im Ort zwischn de ans Ufa grenzndn Gärtn. De Bebauung vo Hösbach broat se nun beidseits weit üba de Bochaue hinweg aus. Da Boch fliaßt rechts am oidn Ortskern voabei und untaqueat dabei de B 26. Glei donoch mindt donn da Hösbach gengüba da Einhausung vo da A3 vo rechts und Nordn in de "Aschaff".
Bamberger Mühle

Bamberger Mühle, aa Kahlmühle gnennt, is a Weiler zwischn Kleinkahl und Wiesen im oban Kahlgrund im Landkroas Aschaffenburg in Untafrankn. Er liegt an da Stootsstroß 2305 direkt bei de Kahlquellen, dem Ursprung vom Spessartfluss Kahl, auf da Gemarkung vo Edelbach.
Im Kahlgründa Dialekt werd da Ort "Bommbercher Mühl" gnennt.
Gschicht.
De Kahlmühle is ums Joar 1850 nua wenige Schritte untahoib vo de Quejn gleng. Gmoihn is fia de Bewohna vo Wiesen worn. Späta is de Mui in a modeans Gosthaus mid Pension umbaut worn. Ums Joar 1920 is duat de easchte Forellnteichonlog an da Kahl entstondn. Des oide Wossarod mi via Meta Duachmessa is joarelong stui gstondn. Im Joar 1985 is's erneiat worn. Da gsomte Weiler dient heit da Eaholung.
Mid m Gmoaedikt vo 1818 is de Kahlmühle in de Gmoa Wiesen kema. Im Joar 1862 is des Bezirksomt Lohr am Main buidt worn, auf dessn Vawoitungsgebiet de Kahlmühle gleng is.
De Kahlmühle hod 1939 zum Landkroas Lohr am Main (Kfz-Kennzeichn LOH) gheat. Mid da Auflesung vom Landkroas Lohr, im Zug vo da bayerischn Gebietsreform im Joar 1972, is a Groußtei vo de Gmoana am heitign Landkroas Main-Spessart zuagschlong worn. De Kahlmühle is jedoch in an nei buidtn Landkroas Aschaffenburg (Kfz-Kennzeichn AB) kema und is am 1. Jenna 1976 a Tei vo da Gmoa Kleinkahl worn.
Budemichgraben

D Budemichgraben is a linka Zaufluss vom Näßlichbach im bayerischen und hessischn Spessart.
Geografie.
Valauf.
Da "Budemichgraben" entspringt im Woid am neadlichn Ortsrond vo Geiselbach, auf dea Grenz zwischn am bayerischn Geiselbacher Forst (bis 2015 gmoafrei) im Landkroas Aschaffenburg undm hessischn Freigericht im Moa-Kinzig-Kroas. Er fliaßt parallej zua links valaffandn Londstroß 3269 ois Grenzboch in neadliche Richtung und eareichtn Wiesengrund vom "Londschoftsschutzgebiet Näßlichgrund". Duat fliaßta de letztn 100 m in Hessn und mindt östli vo Horbach, in da Nechn vo da Mariengrotte, vo links in an "Näßlichboch".
Birkigsbach

Da Birkigsbach (aa Auegraben) is a linka Zuafluss vo da Kinzig im Landkroas Aschaffenburg und Moa-Kinzig-Kroas im bayerischn und hessischn Voaspessart. Er entspringt ois Näßlichbach zwischn Geiselbach und Linsengericht-Waldrode und mindt bei Niedermittlau in de Kinzig.
Geografie.
Valauf.
Da "Näßlichbach" entspringt am Fuaß vom Franzosenkopf (481 m), zwischn Geiselbach und Waldrode, an da Stootsstroß 2306, direkt auf da Grenz zwischn Bayern und Hessn. Er fliaßt znächst in sidwestliche Richtung ins "Londschoftsschutzgebiet Näßlichgrund". Des is friaha ois Nordbegrenzung vo da Sölzert ogseng worn. Vo Geiselbach kummand fliaßtm Näßlichbach da Budemichgraben zua. Gengüba dessn Mindung befindt se de Horbacha Mariengrotte. Kuaz voa Horbach speist da Näßlichbach de örtliche Wossatretonlog. Da Obfluss vom Gondelteich eareicht an Boch duat vo links. Da Näßlichbach duachfliaßt donn an Ort. Am westlichn Ortsrond mindt iam da Schnellmichbach zua. Er valafft in westliche Richtung noch Altenmittlau. Ob da Ortschoft trogta an Noma "Birkigsbach".
In Altenmittlau knickt da Birkigsbach noch Nordn ob. Nordwestli vo da Gemarkung fliaßt iam da Weismichsbach zua. Vo duat ob teit er se meahmois. Da Birkigsbach untaqueat bei Niedermittlau de "Londstroß 3296" (friaha Bundesstroß 40) sowia de Kinzigtalbahn und mindt zwischn Niedermittlau und Langenselbold in da Nechn vo da "Spakebrugg" vo links in de "Kinzig".
Kreuzberg (Geiselbach)

Da Kreuzberg is a 388 Meta houcha Beag im Spessart bei Geiselbach im Landkroas Aschaffenburg in Bayern.
Da greßtnteis bewoidte Beag liegt direkt nördli vo Geiselbach auf da Gemarkung Geiselbacher Forst, de bis 2014 gmoafrei woar, und is de hechste Eahebung vo da Geiselbacha Gmoagemarkung. Im lokaln Dialekt werd a „Kreizkippel“ gnennt. Üba n Kreuzberg fiaht de Birkenhainer Straße.
In oidn Koarten vo 1594 und 1619 werd da Kreuzberg ois „Eckstein“ bezeichnt. Eascht seitm 19. Joarhundad findt se da Noma Kreuzberg. Aus kirchlichn Untalogn geht heavoa, doss se scho im Joar 1847 duat a Hoiz- oda Stoakreiz befundn hom muass. 1906 is a Kreizweg zum Gipfe earicht worn. 1984 und 2007 san de Stationa saniat worn.
Geiselbach (Kahl)

Da Geiselbach is a guat fimf Kilometa longa rechta Zuafluss vo da Kahl im Landkroas Aschaffenburg und im Main-Kinzig-Kroas im Spessart. De Quej befindt se obahoib vom gleichnomign bayerischn Ort Geiselbach auf uma .
Noma.
Sein Noma hod da "Geiselbach" vom oidhochdeitschn Woat "Geisila", wos Rute bedeit. Doraus eagibt se de Eaklearung: "Boch wo m Ruatn schneidt". Im Joar 1496 isa in da weiblichn Form "die Geiselbach" voakumma. Da Boch hodm Ort Geiselbach sein Noma gem.
Geografie.
Valauf.
Da "Geiselbach" entsteht obahoib vom Ort Geiselbach duachn Zammfluss meahra kloana Quejbäch. Noch etwa 3 km eareichta den on da hessischn Grenz valaffandn Teufelsgrund, wo da Geiselbach teiweis de Londesgrenz is. Duat mindt sei greßta Zuafluss, da Omersbach. Dessn Wossa hod friaha de Teufelsmühle im "Teufelsgrund" gspeist. In bsondas truckan Monatn, in dena da Wossastond vom Omersbach zu niedrig woar, hod a kinstli onglegta Grobn dofia gsorgt, doss des Wossa vom uma 10 m tiafa fliaßandn Geiselbach de Mui betriem hod. In oanign Koartn is da Omersbach aa untam Noma Falkenbach aufgfiaht.
Heit san vo da Teufelsmühle nua no de Grundmauan voahondn. Uma 20 m vo de Ruina entfeant steht a Blockhaus, des vo de Einheimischn emfois ois Teufelsmui bezeichnt werd.
Im weitan Valauf dient da Geiselbach ois Wossazualeitung fia zoireiche oide Fischweiher. Bei da oidn Ruine Hüttelngesäß, de heit zu Freigericht gheat, untaqueata de Stootstroß 2305. Auf da hessisch-bayerischn Londesgrenz in da Nechn vo Niedersteinbach (Bayern) mindt da Geiselbach in de "Kahl".
Zoireiche kloane Bäch, beispuisweis der auf da Londesgrenz entspringnde Hesselborn, dessn Noma se vom Bundesland Hessn obleit, und oanige Moorwiesn vasorgn an Geiselbach zuasätzli mid Wossa, so dossa nem Sommerkahl, Reichenbach und Westerbach oana vo de greßtn Zuafliss vo da Kahl is.
Omersbach (Geiselbach, Fluss)

Da Omersbach is da greßte Zuafluss vom Geiselbachs im Landkroas Aschaffenburg im bayerischn Spessart.
Geografie.
Valauf.
Da "Omersbach" entsteht obahoib vom gleichnomign Ort Omersbach aus oana kloan Quej. Des Bächlein duachfliaßtn Ort und speistn Doafweiher. Untahoib vo Omersbach eareicht da Boch a engs Toi, de Auslaifa vom Teufelsgrund.
Da oanzige greßare Boch, der in an "Omersbach" fliaßt, is da Falkenbach. Ob hier findt ma auf oanign Koartn untaschiedliche Aufzeichnunga, in dena da "Omersbach" in an "Falkenbach" fliaßt. De historischn Untalogn vo da Teufelsmühle bsong oba, doss da "Omersbach" de drei Muin gspeist hod. Da Stondort vo da Oban Teufelsmühle hod se untahoib vom Zammfluss beida Bäch befundn. In bsondas truckan Monatn, in dena da Wossastond vom "Omersbaches" zu niedrig woar, hod a kinstli onglegta Grobn dafia gsorgt, doss des Wossa vom uma 10 m tiafa fliaßandn "Geiselbach" de Middlare und Untare Mui betriem hod. In da Nechn dern ehemiliga Position fliaßta donn schliaßli in an "Geiselbach".